                                                                                              Frederiksværk, den 1. september 2020

Kære sponsor!

Foreningens har nu indkaldt til en udsat generalforsamling som det måske vil være bekendt fra dagspressen, og det er foreningens håb, at rigtig mange vil møde op til denne.

Under henvisning hertil vedhæftes herved til orientering bestyrelsens beretning for 2019.

Støtteforeningen har kunnet ønske nogle nye medlemmer velkommen i foreningen, og foreningen ønsker naturligvis gerne at mange flere kunne tænke sig at støtte op om foreningens arbejde til glæde for patienterne på Arresødal Hospice.

Siden vort nyhedsbrev af juni 2020 har det været muligt at åbne op for, at de frivillige på hospice delvist er vendt tilbage, men hospice fungerer dog fortsat med en del begrænsninger og naturligvis med varetagelse af alle hensyn og med overholdelse af sundhedsmyndighedernes anbefalinger.

Der har været meget stille med hensyn til de frivilliges medvirken til diverse aktiviteter på hospice, hvilket til dels kan tilskrives ferietiden for os alle.

Der har været afholdt andagter med hospicepræst Pia Niebuhr og med deltagelse af det antal frivillige, der af hensyn til sikkerhedsmæssige foranstaltninger kunne deltage.

Et par frivillige har i denne stille periode underholdt patienter og pårørende med musik i fællesstuen, og hyggen med maling på sten er genoptaget, og håbet er at de frivillige sangfugle også igen kan komme og underholde

Støtteforeningen har i hele perioden haft tankerne hos patienterne, og støtteforeningen har doneret årstidens skønne lyng og andre blomster til udplantning i potter til hvert enkelt værelse, og billeder heraf vil blive vist på foreningens hjemmeside. Endvidere har der i sommerens løb været indkøbt blomster til terrasserne ved patientstuerne.

Desværre har der ikke vist sig muligheder for afholdelse af vores stafet i 2020, men vi håber på, at vi kan genoptage denne dejlig tradition i 2021, og at rigtig mange til den tid vil støtte op om vore arrangement.

Hospiceleder Lisbeth Due Madsen oplyser til nyhedsbrevet, at der ikke har været smittetilfælde på hospice, hverken blandt patienter eller medarbejdere, hvilket har glædet alle. En glæde har det også været, at de pårørende under hele krisen har kunnet komme på besøg efter anvisninger. da det er så vigtigt at have sine nærmeste omkring sig.

Hospice og dermed også støtteforeningen kan i denne krise glæde os over, at vi fortsat kan yde hjælp og støtte til patienter og pårørende på kvalificeret vis.

Som også nævnt i vores tidligere nyhedsbrev har støtteforeningen i år meget brug for enhver hjælp i form af donationer og medlemskontingenter. Vi håber på, at rigtig mange, som nævnt i formandens beretning, vil være ambassadører for foreningen og udbrede den gode tanke om at støtte foreningen som medlem, sponsor eller på enhver anden tænkelig måde.

*Kontingent er fortsat kr. 200,00 for singler, kr. 300 for par og kr. 500 for virksomheder.*

Eventuelt kontingent for. 2020 bedes indbetalt på konto nr. **3572-10084431** eller mobilepay **87652**. Husk at opgive navn på indbetalingen.

Der er mulighed for skattefradrag for bidrag op til 16.600 kr. Ægtefæller har ret til hver sit fradrag årligt. Det er dog en forudsætning for fradrag, at bidragsyderen oplyser sit navn og cpr. nr. i forbindelse med indbetalingen, hvorefter beløbet vil blive indberettet til SKAT.

**Hvis du ønsker skattefradrag for gavebeløb, skal konto nr. 2540-4394235089 benyttes.**

Du kan løbende følge med i vores aktiviteter via vores hjemmeside, her lægger vi løbende billeder og nyt op. Skulle du have spørgsmål eller ideer, er du altid velkommen til at kontakte bestyrelsen, vi kan også findes på nedenstående hjemmeside.

**[www.stoetteforeningenarresoedal.dk](http://www.stoetteforeningenarresoedal.dk) eller**

**Facebookadresse er:** [**https://www.facebook.com/groups/676655462477726**](https://www.facebook.com/groups/676655462477726)

Bestyrelsen ønsker dig og din familie alt det bedste fremover, og vi takker af hele vort hjerte for al den varme og støtte, som bliver givet til Arresødal Hospice og støtteforeningen.

De venligste hilsner fra

STØTTEFORENINGEN FOR ARRESØDAL HOSPICE

f/betyrelsen

Inge-Lise Oster